Pablo Zabaleta

San Lorenzo

Dilahirkan di Buenos Aires, Zabaleta dibesarkan di Arrecifes, Argentina. Dia memulakan karier bola sepaknya bersama Club Atlético San Lorenzo de Almagro pada tahun 2002 selepas bermain untuk pasukan belia mereka. Sebelum itu, dia ditandatangani oleh mereka ketika berumur 12 tahun dari kelab Obras Sanitarias. Dia pada mulanya bermain di posisi pemain tengah bertahan sebelum berpindah ke posisi kanan tengah.

Espanyol

Zabaleta berpindah ke RCD Espanyol pada tahun 2005 dengan yuran €3 juta selepas menjadi kapten Argentina bawah-20 ketika mereka memenangi Piala Dunia Remaja FIFA 2005.
Semasa musim 2005–06, Zabaleta membantu Espanyol memenangi Copa del Rey dengan bermain keseluruhan 90 minit ketika menang 4–1 dalam perlawanan akhir ke atas Real Zaragoza.
Pada bulan Januari 2007, dia mengalami kecederaan bahu menyebabkannya tidak boleh beraksi selama tiga bulan. Dia beraksi dalam perlawanan akhir Piala UEFA 2006-07 dimana Espanyol kalah kepada Sevilla menerusi penalti.

Musim 2008–09

Pada musim panas tahun 2008, Zabaleta berpindah ke kelab Liga Perdana Inggeris, Manchester City selepas menolak tawaran dari Juventus. Selepas lulus dalam ujian perubatan dan bersetuju dengan terma peribadi, Zabaleta melengkapkan perjanjian lima tahun bersama City pada 31 Ogos 2008 dengan yuran yang tidak didedahkan. Zabaleta menyertai Manchester City sehari sebelum mereka dibeli oleh Abu Dhabi United Group diketuai Sheikh Mansour.
Pada 13 September 2008, Zabaleta membuat penampilan sulungnya untuk Manchester City ketika kekalahan 1–3 kepada Chelsea di Stadium Bandaraya Manchester. Pada 5 Oktober, dia menerima kad merah pertamanya dalam bola sepak Inggeris apabila dia dibuang padang ketika kekalahan 2–3 kepada Liverpool semasa penampilan keempatnya dalam Liga Perdana Inggeris. Dia menjaringkan gol pertamanya untuk City pada 17 Januari 2009, satu-satunya gol perlawanan ketika menang 1–0 ke atas Wigan Athletic.

Musim 2010–11

Pada 21 November 2010, Zabaleta menjaringkan gol keduanya dalam Liga Perdana Inggeris ketika Manchester City menang 4–1 ke atas Fulham. Dalam perlawanan yang sama, dia membuat bantuan gol kepada Carlos Tevez. Pada 1 Januari 2011, Zabaleta bermain perlawanan ke-100nya untuk Manchester City dalam semua pertandingan selepas masuk sebagai pemain gantian ketika menang 1-0 ke atas Blackpool di Eastlands. Dua minggu kemudian, pada 15 Januari, Zabaleta membuat bantuan gol keduanya musim itu ketika menang 4–3 ke atas Wolverhampton Wanderers. Kemenangan ini membolehkan City berada di atas seteru Manchester United. Walau bagaimapun, cabaran City untuk kejuaraan liga pudar selepas penurunan prestasi pada bulan Februari dan Mac 2011.
Pada 1 Mei 2011, Zabaleta menjaringkan gol keduanya musim itu dalam perlawanan Liga Perdana Inggeris menentang West Ham United. Kemenangan 2–1 membolehkan Citizens berada tujuh mata di atas Liverpool dan Tottenham Hotspur dalam persaingan untuk tempat keempat liga.
Pada 14 Mei 2011, Zabaleta masuk sebagai pemain gantian pada minit ke-88th menggantikan Carlos Tevez dalam perlawanan akhir Piala FA dimana Manchester City menewaskan Stoke City 1–0.

Musim 2011–12

Pada musim panas tahun 2011, ianya telah dilaporkan bahawa kelab Itali, Roma mahu menandatangani Zabaleta, tetapi Manchester City menegaskan bahawa pemain itu bukan untuk dijual dan Zabaleta bersetuju dengan kontrak tiga tahun pada bulan Julai 2011. Pada 1 Oktober 2011, Zabaleta bermula dalam kesebelasan utama dan bermain keseluruhan 90 minit di posisi pertahanan kanan ketika kemenangan 4–0 ke atas Blackburn Rovers di Ewood Park selepas ketiadaan Micah Richards. Pada 23 Oktober, dia berada pemain di bangku simpanan ketika kemenangan 1–6 ke atas Manchester United di Old Trafford dengan Richards bermain di posisi pertahanan kanan.
Pada bulan November 2011, Zabaleta melanjutkan kontraknya bersama Manchester City sehingga musim panas tahun 2015. Pada 30 April 2012, bermula dalam kesebelasan utama dan bermain keseluruhan 90 minit di posisi pertahanan kanan ketika kemenangan 1–0 ke atas Manchester United. Zabaleta menjaringkan gol pertama ketika kemenangan dramatik City 3–2 ke atas Queens Park Rangers dalam hari terakhir musim dimana mereka muncul juara liga buat kali pertama sejak tahun 1968.

Musim 2012–13

Pada 9 Disember 2012, Zabaleta menjaringkan gol penyamaan ketika kekalahan 3–2 kepada Manchester United. Pada Hari Tahun Baru, dia menjaringkan gol pembukaan ketika kemenangan 3–0 ke atas Stoke City. Pada 25 Januari 2013, Zabaleta menjaringkan gol ketiganya musim itu ketika kemenangan 1–0 ke atas Stoke City dalam pusingan keempat Piala FA. 
Zabaleta diundi sebagai Pemain Bulanan Manchester City untuk bulan Disember 2012 dan Januari 2013. Dia menjadi kapten kelab semasa kecederaan Vincent Kompany diantara bulan Januari dan Mac 2013. Dia merupakan satu-satunya pemain City untuk dinamakan dalam Pasukan Tahunan PFA Liga Perdana Inggeris 2012-13.
Zabaleta dibuang padang ketika perlawanan akhir Piala FA 2013 menentang Wigan Athletic kerana menerima kad kuning kedua pada minit ke 84. Wigan menang 1-0 selepas jaringan Ben Watson. Selepas musim yang cemerlang, Zabaleta diundi sebagai Pemain Tahunan Manchester City 2012-13.

Musim 2013–14

Pada 2 Mac 2014, Zabaleta bermain keseluruhan 90 minit ketika Manchester City menewaskan Sunderland 3–1 dalam perlawanan akhir Piala Liga 2014. Pada 21 April, dia menjaringkan gol pertamanya musim itu ketika kemenangan 3–1 ke atas West Bromwich Albion. Pada 11 Mei, Zabaleta bermain ketika menentang West Ham United dimana Manchester City menang liga.

Musim 2014–15

Pada 21 September 2014, Zabaleta dibuang padang kerana kad kuning kedua selepas cabaran ke atas pemain Chelsea, Diego Costa.

Musim 2015–16

Pada 21 Ogos 2015, ia telah diumumkan bahawa Zabaleta tidak dapat beraksi selama sebulan kerana kecederaan lutut. Pada 17 Januari 2016, Zabaleta membuat penampilan ke–200 untuk Manchester City ketika kemenangan 4–0 ke atas Crystal Palace.

Musim 2016-17

Zabaleta membuat 32 penampilan di dalam semua pertandingan semasa musim 2016–17 dan menjaringkan dua gol. Penampilan terakhirnya untuk Manchester City adalah pada 16 Mei 2017 ketika kemenangan 3–1 ke atas West Bromwich Albion.

Musim 2017–18

Pada 26 Mei 2017, ia telah diumumkan bahawa Zabaleta telah menandatangani kontrak bersama kelab Liga Perdana Inggeris, West Ham United secara perpindahan percuma.

Kerjaya antarabangsa

Ketika berumur 14 tahun, Zabaleta dipanggil oleh Hugo Tocalli ke pasukan Argentina B-15. Dia mengambil bahagian dalam banyak pertandinagn remaja termasuk Piala Dunia B-20 FIFA pada tahun 2003 dan 2005. Dia menerima lebih 75 kap dalam pasukan belia kebangsaan dan mula mewakili pasukan senior pada tahun 2005. Dia juga merupakan ahli pasukan yang memenangi pingat emas Sukan Olimpik 2008, bermain kesemua enam perlawanan.
Selepas Piala Dunia FIFA 2010, dimana Zabaleta tidak dipilih oleh Diego Maradona, dibawah pengurus baru Argentina dia meletakkan dirinya sebagai pemain pilihan utama di posisi pertahanan kanan. Pada 1 Jun 2011, Zabaleta menjadi kapten Argentina buat pertama kali dalam perlawanan persahabatan menentang Nigeria.
Pada bulan Jun 2014, Zabaleta dinamakan dalam skuad Argentina untuk Piala Dunia FIFA 2014. Dia membuat penampilan sulungnya dalam Piala Dunia FIFA ketika Argentina menang 2–1 ke atas Bosnia dan Herzegovina di Estádio do Maracanã.
Dalam Copa América 2015 di Chile, Zabaleta melakukan hantaran dimana rakan sepasukan Manchester City, Sergio Agüero menanduk masuk satu-satunya gol perlawanan membolehkan Argentina menang ke atas Uruguay dalam perlawanan kedua peringkat kumpulan.

Kehidupan peribadi

Zabaleta dilahirkan di Buenos Aires. Bapanya Jorge memperkenalkan bola sepak kepadanya ketika dia masih muda. Ibu Zabaleta meninggal ketika dia berumur 15 tahun.
Pada Jun 14, 2013, Zabaleta berkahwin dengan teman wanitanya orang Sepanyol, Christel Castaño.
Castaño melahirkan anak mereka yang pertama, seorang bayi lelaki bernama Asier, pada April 4, 2015 di St. Mary's Hospital, Manchester.